EkBass/fiwiki-20250220-pages-articles huggingface dataset:
Joutsenon Kullervo

Joutsenon Kullervo ry (lyh. JoKu) on joutsenolainen urheiluseura, jolla on toimintaa hiihdossa, jalkapallossa, futsalissa, soudussa, salibandyssä, suunnistuksessa ja yleisurheilussa. 2021 perustettiin harrasteliikuntajaosto jonka puitteissa mukaan on tulossa uusia lajeja kuntourheilun muodossa. Seura perustettiin vuonna 1914 Joutsenon vapaapalokunnan yhteyteen nimellä Joutsenon VPK:n Voimistelu- ja Urheiluseura Kullervo. Nimi Kullervo tuli Kalevalan samannimisestä henkilöstä. Seuran ensimmäinen puheenjohtaja oli Oskar Jauho. Joutsenon Kullervon menestyneimpiä urheilijoita on vuoden 1958 maailmanmestaruuskilpailuissa kultaa voittanut yhdistetyn hiihtäjä Paavo Korhonen. August Kiuru edusti Kullervoa voittaessaan 4 × 10 kilometrin viestihiihdon hopeaa vuoden 1956 talviolympialaisissa. Kullervo järjestää vuosittain Paavo Korhosen mukaan nimetyt MM-Paavon hiihto- ja mäkihyppykilpailut. Lisäksi seura on järjestänyt muun muassa vuoden 1998 hiihdon SM-kilpailut Myllymäen laskettelukeskuksen maastossa. Yleisurheilujaoston järjestämässä Kullervo-maratonissa on ratkaistu maratonin Suomen-mestaruus vuosina 1997, 2002 ja 2006. Suunnistuksen Jukolan viestin Kullervo järjesti Joutsenossa vuosina 1964 ja 1989. Jalkapallossa seura on paremmin tunnettu nimellä Kultsu. Se toimii nykyisin junioriseurana. Edustusjoukkue pelasi parhaimmillaan Ykkösessä. Vuonna 1999 tapahtuneen Ykkösestä putoamisen myötä seuran edustusjoukkuetoiminta kuitenkin lakkasi, minkä jälkeen korkeimmalla tasolla pelannut joutsenolaisseura oli FC Pantterit, joka vaihtoi vuonna 2006 nimekseen Kultsu FC. Kullervon jalkapallojaosto on järjestänyt junioreille tarkoitetun Rieska-cupin vuodesta 1989. Kultsun futsal-joukkue on toiminut nimellä Ryökäleet. Kullervo vietti 100-vuotisjuhlavuottaan vuonna 2014. Se valittiin vuoden 2014 urheiluseuraksi Suomen urheilugaalassa tammikuussa 2015. == Lähteet == * * === Viitteet === == Aiheesta muualla == * Joutsenon Kullervon sivusto Luokka:Joutseno Luokka:Suomalaiset urheilun yleisseurat Luokka:Lappeenrantalaiset urheiluseurat Luokka:Vuonna 1914 perustetut urheiluseurat
Teuvo Tahko

Teuvo Tahko (Napoleon Brie) on kuvitteellinen päävastustajahahmo Prätkähiiret- sarjassa, joka on Detroitia hallitseva plutolainen. Hän on pienikokoinen, ja hänen silmänsä ovat eriväriset. Teuvo Tahko ja Lalli Leipäjuusto ovat vihollisia keskenään. Nimensä Tahko on saanut samannimisestä juustosta sekä brie-juustosta (englanninkielisessä). ==Historia== Teuvo Tahko on Lalli Leipäjuuston pahin plutolainen kilpailija, ja heidän yhteinen historiansa alkoi jo kouluajoista. Detroitissa asuva Tahko on selkeästi menestyksekkäämpi pahis omassa kaupungissaan kuin Leipäjuusto Chicagossa. Siksi hän yrittääkin päästä Leipäjuustosta eroon, jotta saisi vallattua myös Chicagon itselleen. Pikkuruinen ja mielipuolinen Tahko on armoton ja erikoisen juonitteleva pahis, joka puhuu Looney Tunes -animaatiosta tutun Elmerin aksentilla. Lisäksi hän on todella egoistinen menestyksensä vuoksi. Suurin osa menestyksestä on hänen oikean käden miehensä Numero ykkösen ansiota, joka onkin selkeästi parempi apulainen kuin Rasvanahka Leipäjuustolle. Teuvo kohtasi muutamaan otteeseen Prätkähiiret, mutta koki heille karvaan tappion Leipäjuuston tavoin. Vuoden 2006 sarjassa Tahko liittoutui vastahakoisesti Leipäjuuston kanssa saadakseen uudistajan haltuunsa, mutta hän joutui vangiksi Rami Palkin torniin, jossa Tahko ja Leipäjuusto muutettiin akvaariokaloiksi uudistajan avulla. Teuvo nähtiin viimeisen kerran akvaariossa yhdessä kalaksi muutetun Leipäjuuston kanssa todistamassa, kun Rasvanahka otti Palkin teollisuuden haltuunsa Palkin ja Kissatronien kukistumisen jälkeen. == Esiintymiset == 2\. tuotantokausi * Moottorikaupungin meininkiä * Takaisin marsiin, osat 1–3 * Kaunis nainen 3\. tuotantokausi * Hanttapuliopisto * Vielä kerran, Lalli! 4\. tuotantokausi * Olipa kerran Marsissa, osat 2–3 ==Lähteet== Luokka:Prätkähiiret-sarjan hahmot Luokka:Kuvitteelliset avaruusolennot Luokka:Kuvitteelliset mielisairaat Luokka:Kuvitteelliset rikolliset
Alex Jacob

Alex Jacob (s. 27. lokakuuta 1984, Houston, Teksas) on yhdysvaltalainen pokeriammattilainen. Hän on opiskellut taloutta ja matematiikkaa Yalen yliopistossa. Jacob tuli pokeriyleisön tietoisuuteen sijoituttuaan toiseksi World Poker Tourin (WPT) Foxwoods Poker Classic -turnauksessa huhtikuussa 2006. Jacob ansaitsi Victor Ramdinin voittamassa turnauksessa 655 507 dollaria. Lokakuussa 2006 Jacob saavutti uransa toistaiseksi suurimman voiton Yhdysvaltain pokerimestaruuskilpailun, United States Poker Championshipin 9 700 dollarin no limit hold'em -turnauksessa. Ykköspalkinto oli 878 500 dollaria. Maaliskuussa 2007 Jacob voitti Ultimate Poker Challenge Championship -turnauksen ja ansaitsi 105 380 dollaria. World Series of Pokerin (WSOP) vuoden 2006 turnauksissa Jacob sijoittui neljästi rahoille. Parhaimmillaan hän oli neljäs John Galen voittamassa 2 500 dollarin pot limit hold'em -turnauksessa. Seuraavana vuonna tuloksena oli kolme rahasijaa ja Cairan O'Learyn voittaman 1500 dollarin no limit hold'em turnauksen kolmostila. Elokuussa 2007 Jacobin pokeriuran turnausansiot ylittivät 2,1 miljoonaa dollaria. == Lähteet == == Aiheesta muualla == * WPT:n profiili * * Luokka:Yhdysvaltalaiset pokerinpelaajat Luokka:Vuonna 1984 syntyneet Luokka:Elävät henkilöt
Donald Tardy

Donald Tardy (s. 28. tammikuuta 1970) on yhdysvaltalaisen death metal -yhtye Obituaryn rumpali ja yhtyeen laulajan John Tardyn veli. == Lähteet == * brainyhistory.com Luokka:Yhdysvaltalaiset metallimusiikin rumpalit Luokka:Vuonna 1970 syntyneet Luokka:Elävät henkilöt
Kellari

Kellari viittaa muun muassa seuraaviin: == Varasto == * varastointiin tarkoitettu rakennuksen ensimmäisen kerroksen alle tai erilleen rakennettu tila, joka on kokonaan tai osittain maan alla ** talouskellari, ruuan säilyttämiseen tarkoitettu tila ** viinikellari, viinin varastointiin tarkoitettu tila ** Suomenlinnan ruutikellarit, entisiä ruutivarastoja Suomenlinnassa ** Agroksenmäen holvikellari, entinen panimorakennus ja olutvarasto Helsingin Hermannissa == Rakennuksen osa == * kellarikerros, rakennuksen alin kerros, joka on joko kokonaan tai osittain maan alla == Vanhentunut merkitys == * vanhentuneessa kielenkäytössä kellarilla viitattiin ruokalaan, kapakkaan, krouviin tai oluttupaan; esiintyy nykyäänkin liikkeiden nimissä == Muuta == * Kellari, rikosromaani * Konatun kellari, lohkareluola * Kellari, elokuva
David Simon (kuvanveistäjä)

David Simon (s. 1970) on yhdysvaltalainen kuvanveistäjä. Hän opettaa LAAFA:sa (Los Angeles Academy of Figurative Art), Grand Central Academy of Artin kesäkursseilla ja Santa Monica Collegessa. Hän on myös opettanut New Yorkin Sculpture Centerissä. Simonin töiden aiheet ovat figuratiivisia ja hän työskentelee aina elävästä mallista. Simon opiskeli Rhode Island School of Designissä, Brown Universityssä ja New York Academy of Artissa. 1997–1998 hän oli vastuussa monesta suuresta tilaustyöstä ja toteutti Leonardo da Vinci Hevosprojektin. Amerikan Leonardo da Vindi Säätiö esitteli tämän monumentaalisen kymmenmetrisen patsaan Italiassa. Tätä ennen hän toteutti yli kymmenmetrisen pronssiveistoksen Portugaliin. ==Aiheesta muualla== * https://laafa.edu/david-simon/ Luokka:Yhdysvaltalaiset kuvanveistäjät Luokka:Vuonna 1970 syntyneet Luokka:Elävät henkilöt
Hevi-Hemmo

Hevi-Hemmo (engl. Hard Rock) on kuvitteellinen vastustajahahmo Prätkähiiret- sarjassa. Hevi-Hemmon aseena toimii tämän kitara, joka ampuu energiaiskuja. Hahmon loi Rick Ungar ja se esiintyi ensimmäisen (ja ainoan) kerran 1. tuotantokauden päätösjaksossa "Hevi-Hemmo" tammikuussa 1994. Hevi-Hemmo on ainoa Prätkähiirten entisistä vastustajista, joka on todella uudistunut ja myöhemmin ystävystynyt Prätkähiirten kanssa. Hevi-Hemmo on vihreänvärinen humanoidi, joka pukeutuu 1980-luvun rock-tyyppiseen vaatteisiin. Hän oli aluksi ns. palkkasoturi ja tuhosi eri planeettoja, kuten puolet Marsista. Hevi-Hemmo ei itsekkään enää muista mitä planeettoja hän on tuhonnut. Sitä ennen kuitenkin hän teki tuhojaan ympäri galaksia, eikä kukaan voinut olla aliarvioimatta häntä laihan olemuksensa vuoksi, jolla ei ole edes minkäänlaisia lihaksia. Hevi-Hemmon aseena on erittäin tehokas kitara, joka ampuu energiasäteitä, kun sitä soittaa. Fredrik-mutantti on Hevi-Hemmon ihailija, ja omistaa kaikki tämän tekemät levyt. Hevi-Hemmon tavattua Tintin (engl. Darla), hän ei enää halunnut tehdä mitään palkkasoturille ominaisia tehtäviä ja halusikin vain viettää lopun elämäänsä rakastamansa naisen kanssa. Kun Lalli Leipäjuusto palkkasi Hevi-Hemmon ryöstämään kullalla lastatun junan, kukaan ei kuitenkaan tiennyt, että Hevi-Hemmosta oli tullut kaikkien vuosien jälkeen rauhaa rakastava hemmo, kun hän tapasi Tintin ja päätti uudistua ja jättää entisen elämänsä taakseen. Vastustelusta huolimatta Hevi-Hemmo joutui tekemään työtä käskettyä Professori Nuikin vangittua Tintin ja Hevi-Hemmo matkasi kohti tehtäväänsä. Prätkähiiret kohdattuaan Hevi-Hemmon eivät kuitenkaan aluksi uskoneet häntä, mutta Santun suostuttelun myötä he luottivat Hevi-Hemmoon, joka ei pettänyt heidän luottamustaan. Kun Prätkähiiret onnistuivat pelastamaan Tintin, tämän myötä Hevi-Hemmo ystävystyi Prätkähiirten kanssa. Hevi-Hemmon ja Tintin lähdettyä Vinski vitsaili kysymällä onkohan Tintillä siskoa, mistä Santtu loukkaantui, mutta hän leppyi myöhemmin. == Esiintymiset == 1\. tuotantokausi * Hevi-Hemmo ==Triviaa== *Hevi-Hemmo on parodia rock-muusikko Alice Cooperista. Luokka:Prätkähiiret- sarjan hahmot Luokka:Kuvitteelliset palkkasoturit
Phish

Phish on yhdysvaltalainen rockyhtye Vermontista. Se perustettiin Vermontin yliopistolla vuonna 1983. Phish on varsin suosittu esiintyjä, erityisesti opiskelijapiireissä. Pohjois-Amerikan ulkopuolella ei ole ollut mainittavampaa menestystä. Levymyynnin suhteen Phish ole ollut Yhdysvalloissakaan mikään tähti, parhaiten myynyt albumi, Billy Breathes, nousi Billboardin listan seitsemänneksi. Tosin monet albumit ovat myyneet pitkällä aikavälillä paljon. Yhtyeellä on kuitenkin vahva kulttimaine ja sillä on poikkeuksellisen uskollinen fanikunta. Phishin musiikki omalaatuinen sekoitus eri tyylisuuntia. Heidän musiikistaan voi löytää vaikutteita funkista, folkista, countrystä, bluegrassista, psykedeelisestä sekä progressiivisesta rockista. Yhtyeen musiikissa on vahvoja vaikutteita myös jazzista. Etenkin yhtyeen live- esiintymisissä, heillä on tapana improvisoida, niin että esitettävä kappale muuttuu keikoilla moneen suuntaan. Samoin teki Grateful Dead, jonka seuraajana Phishiä on pidetty. == Jäsenet == *Trey Anastasio, kitara ja laulu *Mike Gordon, basso *Jon Fishman, rummut *Page McConnell, koskettimet 1985- === Entiset jäsenet === *Marc Daubert, lyömäsoittimet (1984-1985) *Jeff Holdsworth, kitara (1983-1986) ==Diskografia== *The White Tape, kasetti, omakustanne, 1986, CD (1998) *The Man Who Stepped Into Yesterday, omakustanne, (1987) *Junta, (1988) *Lawn Boy, (1990) *A Picture of Nectar, (1992) *Rift, (1993) *Hoist, (1994) *A Live One, (1995) (live) *Billy Breathes, 1996 *Slip Stich and Pass, (1997) (live) *The Story of the Ghost, (1998) *Hampton Comes Alive, (1999) (6CD, live) *Farmhouse, (2000) *The Siket Disc, internet- sivuilta ladattava albumi, (2000) *Round Room, (2002) *Undermind, (2004) *New Year's Eve 1995 - Live at Madison Square Garden, (2005) (live) *Live in Brooklyn, (2006) (live) *Colorado '88, (2006) (live) *Joy, (2009) *Fuego, (2014) *Big Boat, (2016) === Live-albumisarjat === *Live Phish Series, 20 kokonaista konserttia, 2001-2003 *Bonus Shows, seitsemän konserttia, 2004-2005 === Videot ja DVD:t === *Tracking, 1994, VHS-dokumentti *Bittersweet Motel, 2001, dokumentti *Live in Vegas, 2002, live *Specimens of Beauty, 2004, dokumentti *It, 2004, live *Live in Brooklyn, 2006, live DVD:nä, ellei toisin mainita. ==Aiheesta muualla== phish.net Luokka:Yhdysvaltalaiset rockyhtyeet Luokka:Funk rock -yhtyeet Luokka:Yhdysvaltalaiset folk rock -yhtyeet
Mendel Jackson Davis

Mendel Jackson Davis (23. lokakuuta 1942 – 13. toukokuuta 2007) oli yhdysvaltalainen lakimies ja demokraattisen puolueen poliitikko. Hän istui Yhdysvaltain edustajainhuoneessa Etelä-Carolinan ensimmäisestä vaalipiiristä vuosina 1971–1981. Davis menehtyi 64-vuotiaana kärsittyään emfyseemasta. Häntä jäivät kaipaamaan vaimo ja kaksi tytärtä. == Lähteet == Luokka:Yhdysvaltain edustajainhuoneen jäsenet Luokka:Vuonna 1942 syntyneet Luokka:Vuonna 2007 kuolleet Luokka:Yhdysvaltalaiset demokraattipoliitikot
Frauen regier’n die Welt

Frauen regier’n die Welt () on saksalaisen swing-laulaja Roger Ciceron kappale, joka edusti Saksaa Eurovision laulukilpailussa vuonna 2007. Kappale sijoittui finaalissa 49 pisteellä sijalle 19. Kappaleen ovat kirjoittaneet Matthias Hass ja Frank Ramond. Saksalainen naistenlehti EMMA kritisoi kappaleen sanoitusta. Lehti äänesti Ciceron kuukauden pashaksi, joka annetaan miehille, jotka sanovat tai tekevät epämukavia asioita naisille. Närää aiheutti lause ”Und schon öffnen sich Tasche und Herz und dann kaufst du ’n Ring und ’n Nerz” (). == Lähteet == ==Aiheesta muualla== *diggiloo.net Luokka:Vuoden 2007 euroviisuedustuskappaleet Luokka:Saksan euroviisuedustuskappaleet
Messier 99

Messier 99 (tai NGC 4254) on kierteisgalaksi noin 60 miljoonan valovuoden päässä maapallosta. Se sijaitsee Bereniken hiukset -nimisessä tähdistössä. Galaksista on havaittu kolme supernovaa. ==Historia== Pierre Méchain löysi Messier 99:n 15. maaliskuuta 1781.SEDSin Messier -sivu M099 Löytö ilmoitettiin Charles Messierille, joka liitti kohteen Messierin luetteloon. Messier 99 oli yksi ensimmäisistä galakseista, joiden kierteiskuvio nähtiin. Kuvion tunnisti ensimmäisen kerran William Parsons 1850-luvulla. == Katso myös == * Messierin luettelo * New General Catalogue == Lähteet == ==Aiheesta muualla== * SEDSin Messier -sivu M099 099 M099 Luokka:Neitsyen galaksijoukko 4254
Ronnie Hawkins

Ronnie Hawkins (10. tammikuuta 1935 Arkansas – 29. toukokuuta 2022Rockabilly musician Ronnie Hawkins dies at 87) oli yhdysvaltalainen rock and roll -muusikko. Hawkins perusti yhtyeensä The Hawksin opiskellessaan Arkansas'n yliopistossa. Vuonna 1958 hän muutti Kanadaan ja päätti siellä menestyttyään asettua maahan pysyvästi. Kappaleet ”Forty Days” ja ”Mary Lou” nousivat hiteiksi vuonna 1959. The Hawks toimi Hawkinsin taustayhtyeenä vuoteen 1963 saakka ja myöhemmin se on tullut itsenäisesti kuuluisaksi The Bandina. Hawkins on nimetty Canadian Music Hall of Fameen, Canada's Walk of Fameen ja Rockabilly Hall of Fameen. Hawkinsin serkku on muusikko Dale Hawkins. == Lähteet == == Aiheesta muualla == * Viralliset sivut Luokka:Yhdysvaltalaiset laulajat Luokka:Kanadalaiset muusikot Luokka:Vuonna 1935 syntyneet Luokka:Vuonna 2022 kuolleet
Sherrill Milnes

Sherrill Milnes (s. 10. tammikuuta 1935 Downers Grovessa, Illinois) on yhdysvaltalainen baritoni. Milnes oppi lapsena soittamaan pianoa, viulua, alttoviulua, kontrabassoa, klarinettia ja tuubaa. Hän liittyi vuonna 1960 Boris Goldovskin oopperan teatteriin ja esiintyi jo vuonna 1965 Metropolitan- oopperassa Valentinin roolissa Charles Gounod’n Faustissa. Milnes teki Euroopan-debyyttinsä vuonna 1964 Milanossa roolilla Gioacchino Rossinin oopperassa Sevillan parturi. Hän sai lisää kansainvälistä mainetta esittämällä Millerin roolin Giuseppe Verdin Luisa Millerissä vuonna 1968. Milnes julkaisi vuonna 1998 muistelmateoksen American Aria. Luokka:Yhdysvaltalaiset baritonit Luokka:Grammy-palkinnon saajat Luokka:Vuonna 1935 syntyneet Luokka:Elävät henkilöt
Christina Pickles

Christina Pickles (s. 17. helmikuuta 1935 Yorkshire) on brittiläissyntyinen näyttelijä. Nykyään hänellä on Yhdysvaltain kansalaisuus. Picklesillä on ollut rooleja muun muassa televisiosarjoissa Frendit, Diagnoosi: Murha, Murhasta tuli totta, Guiding Light ja Sairaalan syke. Hän on esiintynyt myös elokuvissa, kuten William Shakespearen Romeo ja Julia ja The Wedding Singer. Pickles on saanut uransa aikana kuusi Emmy-ehdokkuutta, joista viisi tuli roolista Sairaalan sykkeestä ja yksi Frendeistä.http://www.imdb.com/name/nm0681943/awards Hänellä on kaksi lasta, poika ja tytär.http://www.imdb.com/name/nm0681943/bio == Lähteet == ==Aiheesta muualla== * Luokka:Englantilaiset näyttelijät Luokka:Yhdysvaltalaiset näyttelijät Luokka:Vuonna 1935 syntyneet Luokka:Elävät henkilöt
Contact Air

Contact Air oli saksalainen alueellinen lentoyhtiö, jonka pääkonttori sijaitsi Stuttgartissa. Yhtiö oli mukana Lufthansa Regional -allianssisa. Yhtiön pääkenttänä toimi Stuttgartin lentoasema. == Historia == Contact Air perustettiin ja se aloitti lennot vuonna 1974. Yhtiön laivasto koostui aluksi Dassault Falcon 20- ja Bombardier Learjet -koneista. Lufthansa Regional -allianssiin Contact Air liittyi huhtikuussa 1996. 29\. marraskuuta 2011 Lufthansa ilmoitti lopettavansa yhteistyön Contact Airin kanssa 1. lokakuuta 2012. Contact Airilla oli tällöin käytössään kahdeksan Fokker 100 -konetta, joista kuudella operoitiin Lufthansan ja kahdella Swiss International Air Linesin lentoja. Toukokuussa 2012 OLT Express Germany osti Contact Airin, joka lopetti lentonsa saman vuoden syyskuussa. == Kohteet == *Alankomaat **Amsterdam *Belgia **Bryssel *Italia **Milano **Torino *Saksa **Berliini **Bremen **Dresden **Düsseldorf **Hampuri **Hannover **Leipzig/Halle **München **Nürnberg **Stuttgart *Sveitsi **Geneve == Laivasto == Toiminnan lopettamisen aikaan Contact Airilla oli käytössään seuraavat lentokoneet: *8 Fokker 100 == Lähteet == == Aiheesta muualla == *Contact Air *Contact Airin laivasto Luokka:Entiset saksalaiset lentoyhtiöt
Mirella Freni

Mirella Freni () oli italialainen oopperalaulaja, äänialaltaan sopraano. == Ura == Freni teki oopperadebyyttinsä vuonna 1955 Micaëlan roolissa Bizet’n oopperassa Carmen. Frenin kansainvälinen läpimurto oli Franco Zeffirellin ohjaama ja Herbert von Karajanin johtama La bohème, jota esitettiin La Scalassa vuonna 1963. Oopperan päähahmosta Mimistä muodostui Frenille erityisrooli. Hänen ohjelmistoonsa kuului myös muun muassa Donizettia ja Verdiä. Freni esiintyi vuonna 1976 Figaron häiden tuotannosta tehdyssä elokuvassa. Freni esiintyi viimeisen kerran oopperassa vuonna 2005. Sinä vuonna hän lauloi Washingtonin kansallisoopperassa Tšaikovskin Orleansin neitsyessä ja toukokuussa Metropolitan-oopperan gaalassa, jossa juhlistettiin Frenin 50-vuotista uraa oopperalavoilla. Frenille myönnettiin vuonna 1990 Cavaliere della Gran Croce ja vuonna 1993 Ranskan Kunnialegioonan merkki. Pisan yliopisto myönsi hänelle vuonna 2002 kunnia-arvon hänen vaikutuksestaan eurooppalaiseen kulttuuriin. Freni julkaisi vuonna 1990 muistelmateoksen Mio Caro Teatro. == Yksityiselämä == Freni oli vuodesta 1978 naimisissa oopperalaulaja Nikolai Gjaurovin kanssa. == Lähteet == == Aiheesta muualla == * * Luokka:Italialaiset oopperalaulajat Luokka:Sopraanot Luokka:Grammy- palkinnon saajat Luokka:Vuonna 1935 syntyneet Luokka:Vuonna 2020 kuolleet
Suomen I armeijakunta (jatkosota)

Suomen I armeijakunta oli Suomen armeijan yhtymä jatkosodassa. == Historia == Ylipäällikkö Mannerheim antoi 8. elokuuta 1941 käskyn, jonka mukaan Sortavalan alueella taistelevista joukoista perustetaan eversti E. Mäkisen komentama I armeijakunta, johon kuului kolme divisioonaa. Armeijakunta perustettiin jatkosodan hyökkäysvaiheessa 13. elokuuta 1941. Armeijakunnan tehtävänä oli vallata Sortavala ja tuhota Lahdenpohjan-Pyhäjärven-Sortavalan kolmion sisällä olleet neuvostojoukot. Armeijakunta suoritti tehtävänsä ja oli rintamavastuussa Kannaksella 1. helmikuuta 1942 saakka, jonka jälkeen armeijakunta siirrettiin Itä-Karjalaan, jossa se muodosti V armeijakunnan 10. helmikuuta 1942. == Komentaja == Armeijakunnankomentajana oli 8. elokuuta alkaen 1941 saakka jääkärieversti Einar Mäkinen. == Joukot == *2. divisioona *7. divisioona *19. divisioona == Lähteet == Luokka:Jatkosodan suomalaiset armeijakunnat
Atitlánjärvi

thumb|Atitlánjärvi Atitlánjärvi on järvi Guatemalan keskiosassa lähellä Sololan kaupunkia. Järvi on suosittu matkailukohde. Järven tekee erityisen kauniiksi kolme sitä ympäröivää korkeaa tulivuorta: San Pedro, Tolimán ja Atitlán. Atitlánjärven paikalla on alkuaan ollut tulivuori, joka on purkautunut ja romahtanut tyhjiöön. Näin syntyi järvi. Järven rannalla on useita kyliä, joihin pääsee pienillä laivoilla Panajachelista, joka on suurin kylä ja jonne järjestetään matkoja maan suurista kaupungeista. Sinne kulkee myös yleisiä busseja. Luokka:Guatemalan järvet
Mark Tennant

Mark Tennant on yhdysvaltalainen taidemaalari. Hänen työnsä ovat usein impressionistisia, realistisia ja aiheeltaan figuratiivisia. Hän työskentelee elävästä mallista. Tennant suoritti taiteiden kandidaatin tutkinnon Maryland Institute, College of Artissa ja maisterin tutkinnon New York Academy of Artissa. Hän on myös opiskellut College of Designissa Los Angelesissa ja Art Students League of New Yorkissa. Marylandissa opiskellessaan Tennant ei tiennyt mitä hän halusi tehdä taiteen suhteen, hän tiesi vain haluavansa maalata. Sitten Tennant näki Joseph Sheppardin töitä tämän näyttelyssä. Sheppardin piirustustekniikka ja anatomian käyttö vetosi häneen niin paljon, että hän tiesi heti haluavansa opiskella Sheppardin ohjauksessa. Piirustuksen, maalauksen ja anatomian perusteiden opettamisen lisäksi Sheppard vei Tennantin taidemuseoihin, missä hän oppi taidehistoriaa ja vanhojen mestarien maalaustekniikkaa. Hän vierailee vieläkin eurooppalaisissa museoissa tehden kopioita. Tennantin ihailee 1800-luvun alkupuoliskon ranskalaisia mestareita, kuten Courbetia, Millettia, Daumieria ja ranskalaisia romantikkoja kuten Delacroixia. Häntä kiehtoo ajan taiteessa moderni ilmaisu, joka yhdistyy tarkkaan piirtämiseen. Tennat on opettanut Academy of Art Yliopistossa Los Angelesissa, Art Students League of New Yorkissa, Academy of Artissa San Franciscossa, Atelier du Carouselissa ja Academie Julianissa Pariisissa. Tällä hetkellä hän on kesäkurssien opettajana Grand Central Academy of Artissa ja jatkaa opettajuuttaan San Franciscossa. Luokka:Yhdysvaltalaiset taidemaalarit Luokka:Syntymävuosi puuttuu Luokka:Elävät henkilöt
Microsoft FrontPage

Microsoft FrontPage on Microsoftin julkaisema verkkosivujen toteutukseen tarkoitettu ohjelma, HTML-editori. FrontPage oli osa Microsoft Officea vuosina 1997–2006, joskaan ei tullut halvimpien pakettien mukana. Microsoft ei enää kehitä FrontPagea, vaan sen korvasivat joulukuussa 2006 julkaistut Microsoft Expression Web Designer ja Microsoft Office SharePoint Designer. FrontPage- ohjelman tekemä HTML-koodi on enimmäkseen Internet Explorer -selaimen kanssa yhteensopivaa, joten muilla www-selaimilla FrontPagella tehdyt sivut eivät välttämättä toimi normaalisti. FrontPage Luokka:Windows-ohjelmat Luokka:HTML- editorit
Hal Fowler

Hal Fowler oli yhdysvaltalainen pokerinpelaaja. Hän oli ensimmäinen amatööri, joka voitti World Series of Pokerin epävirallisen maailmanmestaruuden (1979). Turnauksessa Fowler oli finaalipöydässä - jossa pelasivat mm. Johnny Moss ja Bobby Baldwin - pahimmillaan 500 000 merkkiä tappiolla, josta hän kuitenkin kiri lopulta voittoon. On väitetty, ettei Fowler itse maksanut sisäänpääsyään turnaukseen, vaan sen olisi tehnyt toinen maailmanluokan pokerinpelaaja Benny Binion. Fowler katosi nopeasti pokeripiireistä, syynä tiettävästi diabeteksestä aiheutuneet komplikaatiot, jotka olivat huonontaneet hänen näköaistiaan ja kävelykykyään. ==Lähteet== ===Viitteet=== Luokka:Yhdysvaltalaiset pokerinpelaajat
William Proxmire

Edward William Proxmire (11. marraskuuta 1915 – 15. joulukuuta 2005) oli Yhdysvaltain demokraattisen puolueen jäsen, joka istui Yhdysvaltain senaattorina Wisconsinista vuosina 1957–1989. Proxmire syntyi Illinois’n Lake Forestissa. Hän oli vuosina 1946–1955 naimisissa Elsie Rockefellerin ja vuodesta 1956 Ellen Hodges Sawallin kanssa. Hän oli epäonnistuneesti ehdolla Wisconsinin kuvernööriksi vuosina 1952, 1954 ja 1956. Proxmire kärsi vanhoina päivinään Alzheimerin taudista. Sairaus vei hänet lopulta hoitokotiin Marylandin Sykesvilleen, jossa hän kuoli 90-vuotiaana. == Lähteet == Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1915 syntyneet Luokka:Vuonna 2005 kuolleet
Mijeegombyn Enhbold

Mijeegombyn Enhbold (; s. 1964) on mongolialainen poliitikko, joko toimi pääministerinä 2006-2007\. Hän astui virkaan 25. tammikuuta 2006 Tsahiagiin Elbegdorjin kiistellyn hallituksen hajottua. Hän oli 2005-2007 Mongolian vallankumouksellisen kansanpuolueen puheenjohtaja. Tätä ennen hän oli Ulaanbaatarin pormestari. == Lähteet == Luokka:Mongolian pääministerit Luokka:Vuonna 1964 syntyneet Luokka:Elävät henkilöt
Michael N. Castle

Michael Newbold ”Mike” Castle (s. 2. heinäkuuta 1939) on yhdysvaltalainen republikaanisen puolueen poliitikko. Castle toimi vuosina 1981–1985 Delawaren varakuvernöörinä ja vuosina 1985–1992 kuvernöörinä. Häntä edelsi jälkimmäisessä virassa Pierre S. du Pont IV. Castle toimi vuosina 1993–2011 Yhdysvaltain edustajainhuoneen jäsenenä. Vuonna 2010 hän pyrki puolueensa senaattoriehdokkaaksi Delawaresta, mutta hävisi teekutsuliikkeen tukemalle Christine O'Donnellille. Castle on naimisissa Jane DiSabatinon kanssa ja lapseton. == Lähteet == == Aiheesta muualla == Luokka:Delawaren kuvernöörit Luokka:Yhdysvaltain edustajainhuoneen jäsenet Luokka:Yhdysvaltain osavaltioiden varakuvernöörit Luokka:Yhdysvaltalaiset republikaanipoliitikot Luokka:Vuonna 1939 syntyneet Luokka:Elävät henkilöt
Algerian jääkiekkomaajoukkue

Liitto Algerian jääkiekkoliitto Valmentaja Nordine Mahdidi, 2009– Eniten pelejä Harond Litim: 5 Eniten pisteitä Harond Litim: 12 Ensimmäinen peli Algeria 2–8 Kuwait (Abu Dhabi, Arabiemiirikunnat; 16. kesäkuuta, 2008) Suurinumeroisin voitto Viry-Châtillon 5–6 Algeria (Viry, Ranska; 21. toukokuuta, 2009) Suurinumeroisin tappio Arabiemiirikunnat 10–4 Algeria (Abu Dhabi, Arabiemiirikunnat; 17. kesäkuuta, 2008) Arab cup Paras sija: 4. Algerian jääkiekkomaajoukkue on Algerian kansallinen miesten jääkiekkojoukkue. Joukkue on perustettu vuonna 2006. Algeria on ollut Kansainvälisen jääkiekkoliiton IIHF:n jäsen vuodesta 2019 alkaen, ja maassa on yksi jäähalli. Maassa oli vuonna 2022 vain 80 rekisteröitynyttä miesjääkiekkoilijaa. Algeriaa ei toistaiseksi ole sijoitettu jääkiekon maailmanrankingissa. Tunnetuin algerialaistaustainen pelaaja on Josef Boumedienne, jonka isä on kotoisin Algeriasta ja äiti Suomesta. Ruotsia edustava Boumedienne pitää Ruotsin lisäksi kotimaanaan Suomea ja hänellä onkin molempien maiden kansalaisuus. Hän on pelannut 47 NHL-ottelua. ==Sijoitukset== ===Arab Cup=== *2008: 4. sija == Algeriaa edustaneita pelaajia == *Djamel Zitouni *Malik Boualem *Sid Ahmed Bouslama *Nassim Boulakdem *Karim Kerbouche *Gregory Zitouni *Abdelhamid Benidir *Abdelaziz Benidir *Mohamed Benyahia *Hicham Djemai ==Valmentajat== * Djamel Bouhadouf 2008–2009 * Nordine Mahdidi 2009– == Lähteet == == Aiheesta muualla == * Luokka:Jääkiekkomaajoukkueet Luokka:Algerian jääkiekko
Howard Metzenbaum

Howard Morton Metzenbaum (4. kesäkuuta 1917 – 12. maaliskuuta 2008) oli yhdysvaltalainen demokraattipoliitikko, joka istui Yhdysvaltain senaatissa Ohiosta tammikuusta joulukuuhun 1974 ja uudelleen vuosina 1976–1995. Metzenbaum syntyi Clevelandissa ja istui vuosina 1943–1947 Ohion edustajainhuoneessa, sen jälkeen vuoteen 1951 osavaltion senaatissa. Yhdysvaltain senaatista lähdettyään vuonna 1995 hän toimi vielä Consumer Federation of American puhemiehenä. Ohion osavaltionyliopistosta valmistunut Metzenbaum kuoli 90-vuotiaana kotonaan Floridan Aventurassa. == Lähteet == Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1917 syntyneet Luokka:Vuonna 2008 kuolleet
Yuqi Wang

Yuqi Wang on kiinalaissyntyinen Yhdysvalloissa asuva taidemaalari. Hän opettaa useissa työpajoissa ympäri Yhdysvaltoja. Hänen työnsä mukailevat prerafaeliittien tapaa piirtää ja maalata ja hän käyttää töissään aina elävää mallia. Wang opiskeli Kiinassa Tiianjin Academy of Fine Artissa ja Yhdysvalloissa Central Academy of Fine Artissa. Hän kuvailee tyyliään sekoitukseksi yksityistä, julkista, prerafaeliitteja, eurooppalaista muotokuvataidetta ja kiinalaista perintöä. Rossettin ja Burne-Jonesin vaikutus on nähtävissä Wangin töissä. Wangin töitä on julkisissa ja yksityisissä kokoelmissa maailmalla, mukaan lukien Japanin kuninkaallisen perheen kokoelma. ==Aiheesta muualla== *http://www.prweb.com/releases/2005/6/prweb247086.htm *http://art.rationalmind.net/v/Romantic/Yuqi+Wang/ *http://calladus.blogspot.com/2007/01/friday-in-atelier-miss-chen-by-yuqi.html Luokka:Amerikankiinalaiset Luokka:Yhdysvaltalaiset taidemaalarit Luokka:Syntymävuosi puuttuu Luokka:Elävät henkilöt
Luettelo Saksan lentoasemista

Lentoasema Osavaltio Matkustajia (2023) Frankfurt am Mainin lentoasema 59 355 389 Münchenin lentoasema 37 037 070 Berliinin-Brandenburgin lentoasema 23 071 865 Düsseldorfin lentoasema 19 118 928 Hampurin lentoasema 13 559 912 Kölnin–Bonnin lentoasema 9 763 127 Stuttgartin lentoasema 8 438 084 Hannoverin lentoasema 4 599 823 Nürnbergin lentoasema 3 923 254 Dortmundin lentoasema 2 934 316 Memmingenin lentoasema 2 824 711 Leipzig/Hallen lentoasema 2 101 425 Bremenin lentoasema 1 814 892 Karlsruhen–Baden-Badenin lentoasema 1 733 051 Frankfurt–Hahnin lentoasema 1 673 219 Weezen lentoasema 1 595 785 Münsterin–Osnabrückin lentoasema 991 031 Dresdenin lentoasema 929 928 Paderbornin–Lippstadtin lentoasema 723 581 Friedrichshafenin lentoasema 314 953 Saarbrückenin lentoasema 310 734 Erfurtin–Weimarin lentoasema 136 929 Syltin lentoasema 125 745 Kasselin lentoasema 107 615 Lyypekin lentoasema 82 550 Braunschweigin–Wolfsburgin lentoasema 63 361 Rostockin–Laagen lentoasema 53 685 Mönchengladbachin lentoasema 28 582 == Lähteet == * Saksan
Moisio (Lappeenranta)

Moisio on noin 60 asukkaan kylä Lappeenrannan keskustasta 15 km etelään, Ylämaalle päin. Moision lähikyliä on Korkea-aho, Tani, Hytti ym. Moisio kuten myös Tanikin, kuuluvat Toivarilaan. Moision läpi menee Moisiontie, joka haarautuu Pyhäkalantieksi ja Pellisentieksi. Moisiossa on myös Lappeenrannan kaupungin uimaranta, Pyhäkala-järven rannalla. Luokka:Lappeen kylät
Donald Norman

Donald A. Norman (s. 25. joulukuuta 1935) on Kalifornian ja San Diegon yliopistojen kognitiotieteen emeritusprofessori ja Northwestern-yliopiston tietojenkäsittelytieteen (Computer Science) professori. Hän opettaa Stanfordin yliopistossa. Norman kuuluu Encyclopaedia Britannican toimituskuntaan. Norman on yksi Nielsen Norman Groupin perustajajäsenistä yhdessä Jakob Nielsenin kanssa. Hän on työskennellyt myös Apple Computer ja Hewlett-Packard -yrityksissä. Norman tuli tunnetuksi julkaistuaan kirjan The Psychology of Everyday Things, 1988 (julkaistiin uudelleen nimellä The Design of Everyday Things, 2002). Se on suomennettu Miten avata mahdottomia ovia? Tuotesuunnittelun salakarit (1991). Norman toteaa kirjassaan, että useimmiten ihminen syyttää itseään siitä, ettei joku arkipäiväinen esine tai kone toimi sillä tavalla kuin sen kuuluisi. Useimmiten kysymys on kuitenkin epäonnistuneesta tuotesuunnitelusta, josta hän luettelee kirjassaan lukuisia esimerkkejä. Normanin mielestä tekniikkalähtöinen suunnittelu ei palvele loppukäyttäjää. Norman on julkaissut 12 teosta, joissa hän käsittelee ihmisen ja koneen välistä käyttöliittymää. Kirjoja on käännetty useille kielille. ==Tuotantoa== *Explorations in cognitio, 1975 *User centered system design. New perspectives on human-computer interaction, 1986 *The psychology of everyday things, 1988 (julkaistiin uudelleen nimellä The design of everyday things, 2002) *Turn signals are the facial expressions of automobiles, 1992 *Things that make us smart: Defending human attributes in the age of the machine, 1993 *The Invisible Computer, 1999 *Emotional Design: Why we love (or hate) everyday things, 2003 *The Design of Future Things, 2007 *Design for a Better World. MIT Press, 2023. ISBN 9780262047951 ==Katso myös == * Käytettävyys ==Aiheesta muualla== *Don Norman’s jnd-web site *Human Centered Design *http://mitpress.mit.edu/e-books/Hal/chap12/author.html *http://www.epssinfosite.com/knowledgebase/people/donnorman *http://www.usabilityviews.com/don_by_date.html Luokka:Yhdysvaltalaiset tieteilijät Luokka:Yhdysvaltalaiset tietotekniikan kehittäjät Luokka:Vuonna 1935 syntyneet Luokka:Elävät henkilöt
Herbert Gasser

Herbert Spencer Gasser (5. heinäkuuta 1888 – 11. toukokuuta 1963) oli yhdysvaltalainen lääketieteilijä. Vuonna 1944 hänelle myönnettiin Nobelin lääketieteen palkinto toimintapotentiaalia koskevista tutkimuksista. Hän opiskeli Wisconsinin yliopistossa, väitteli 1915 ja lähti jatkamaan opintojaan Eurooppaan vuosiksi 1923–1925. Vuonna 1931 hänestä tuli lääketieteen professori newyorkilaiseen Cornellin yliopistoon. Gasser teki jonkin verran tutkimusta veren hyytymisen tutkimisessa, mutta hänen tärkeimmät julkaisunsa liittyvät hermojen sähköisen toiminnan kuvaamiseen.Nobelprize.org == Lähteet == Luokka:Yhdysvaltalaiset tieteilijät Luokka:Vuonna 1888 syntyneet Luokka:Vuonna 1963 kuolleet Luokka:Nobelin fysiologian tai lääketieteen palkinnon saajat
Stilton

Stilton tarkoittaa seuraavia: * stilton, englantilainen homejuusto * Stilton, kylä Englannin Cambridgeshiressa, stiltonjuuston kotipaikka * Stilton, hahmo Prätkähiiret-animaatiosarjassa. * Lordi Stilton, hahmo Knalli ja sateenvarjo -kuunnelmasarjassa.
Kölnin–Bonnin lentoasema

Kölnin–Bonnin lentoasema ( myös Kölnin–Bonnin Konrad Adenauerin lentoasema) on kansainvälinen lentoasema Saksassa, 15 kilometriä Kölnistä kaakkoon ja 16 kilometriä Bonnista koilliseen. Lentoasema on Saksan kuudenneksi suurin lentoasema ja yksi maan viidestä 24 tunnin lentoasemasta. Vuonna 2022 lentoaseman kautta kulki 8,8 miljoonaa matkustajaa. ==Historia== Lentoaseman juuret ovat jo vuodessa 1913, mutta lentoasema perustettiin vuonna 1938. Toisen maailmansodan jälkeen Britannian armeija otti lentoaseman käyttöönsä. Tällöin rakennettiin 1 866 metriä pitkä kiitotie. Vuonna 1951 lentoasema otettiin siviiliilmailukäyttöön. 1950- ja -60-luvuilla rakennettiin kaksi uutta kiitotietä ja uusi terminaali. 1.11.1970 Boeing 747 -kone lensi ensimmäisen kerran kentältä New Yorkiin. 1990-luvun lopulla lentoasema aloitti ohjelman, jonka tuloksena rakennettiin uudet paikoitustilat sekä toinen terminaali. Vuonna 2004 valmistui uusi kaukojunien rautatieasema, joka oli osa Kölnin ja Frankfurtin välistä ICE-luotijunahanketta. Köln/Bonn on nykyisin tärkeä halpalentoliikenteen keskus. Ensimmäisiä olivat Germanwings ja TUIfly, jotka aloittivat liikennöinnin vuonna 2002. easyJet aloitti liikennöinnin vuoden 2003 lopulla ja Wizzair kesäkuussa 2006. ==Lentoyhtiöt ja kohteet== === Terminaali 1 === *Austrian Airlines (Wien) *Lufthansa (Berliini, Frankfurt, Hampuri, Lontoo-Heathrow, München, Pariisi-Charles de Gaulle) *Scandinavian Airlines System (Kööpenhamina) ===Terminaali 2=== *Blue Air (Bukarest-Băneasa) *Blue Wings (Istanbul-Atatürk) *Condor Airlines (Antalya, Arrecife, Faro, Fuerteventura, Hurghada, Jerez de la Frontera, Las Palmas, Palma de Mallorca, Teneriffa-eteläinen) *Czech Airlines (Praha) *easyJet (Liverpool, Lontoo- Gatwick, Nottingham/East Midlands) *Inter Airlines (Antalya) *Iran Air (Teheran-Mehrabad) *KLM **KLM Cityhopperin operoimana (Amsterdam) *Middle East Airlines (Beirut) *Sky Airlines (Antalya) *SunExpress (Antalya, Bodrum, Dalaman, Izmir) *TUIfly (Antalya, Araxos, Arrecife, Bari, Berliini, Bilbao, Birmingham, Bodrum, Cagliari, Calvi, Catania, Hania, Fuerteventura, Graz, Hampuri, Iraklion, Innsbruck, Kerkyra, Klagenfurt, Kos, Lemezia-Terme, Las Palmas, Linz, Manchester, Monastir, Nador, Napoli, Olbia, Palermo, Palma de Majorca, Pisa, Porto, Rodos, Rijeka, Rimini, Salzburg, Tanger, Tel Aviv, Tunis, Valencia, Venice, Westerland/Sylt) *Turkish Airlines (Adana, Ankara, Istanbul-Atatürk, Kayseri) *Tunisair (Monastir) *Wizz Air (Gdansk, Katowice) ==Lähteet== ==Aiheesta muualla== * Köln Bonn Airport virallinen sivu * A-Z World Airports: Cologne/Bonn Airport (CGN/EDDK) Luokka:Saksan lentoasemat Luokka:Nordrhein-Westfalenin rakennukset ja rakennelmat
Alfred Anderssén

Alfred Anderssén (4. elokuuta 1887 Pietarsaaren maalaiskunta – 10. syyskuuta 1940 Turku) oli suomalainen säveltäjä. ==Henkilöhistoria== Anderssénin vanhemmat olivat Johan Anderssén ja Johanna Holmberg, ensimmäinen puoliso Emma Ahlskog ja toinen vuodesta 1920 Karin Matilda Limnell. Ennen opiskeluaan Helsingin musiikkiopistossa Anderssén sai pianonsoitonopetusta urkuri Alfred Lybäckiltä. Anderssén teki myös opintomatkoja Saksaan. Hän toimi kuoron- ja orkesterinjohtajana Pietarsaaressa 1911-1913, Kaartin jääkäripataljoonan kapellimestarina Vaasassa 1919-1921 sekä useaan otteeseen vt. kanttoriurkurina ja kuoron- ja orkesterinjohtajana. Arbetets Vännerin kuoron johtaja hän oli 1927-1937 ja Turun ruotsalaisen teatterin kapellimestari 1929-1937. Åbo Underrättelserin musiikkikriitikkona Anderssén toimi 1927-1940, samoin kuin esiintyi pianistina ja urkurina. Anderssén sai tunnustusta jo sävellyskonsertillaan Helsingissä vuonna 1928. Lisäksi teoksia esitettiin ulkomailla, kuten Tukholmassa ja Kölnissä. Hän kuoli 53-vuotiaana, juuri kun suunnitteilla oli ollut uutta sinfonia-, kantaatti- ja laulumusiikkia. ==Tuotanto== Anderssénin tuotantoon kuuluu kaksi sinfoniaa sekä ooppera Med ödet ombord (Kohtalo), joka esitettiin Suomen Kansallisoopperassa ensi kertaa vuonna 1935: * Impromptu orkesterille, 1912 * Österbottniska melodier, 1919 * Suomalainen fantasia, 1923 * Ooppera Med ödet ombord, 1923 * Induktio ja fuuga, 1923 * Suomalainen sarja, 1923 * Sinfonia I a-molli, 1927 * Kohtalo, sinfoninen sarja, 1934 * Kansanomainen sarja jousiorkesterille * Sinfonia II d-molli (osa II myös uruille), 1938 * Juhlamarssi, 1938 * Jousikvartetto-osa, 1938 * Meditaatio jousikvartetolle, 1940 * 13 kantaattia eri tilaisuuksiin ja kaksi kirkkokantaattia * Näytelmämusiikkia muun muassa Oskar Krabben näytelmään St. Henriks korståg * Kuoro- ja orkesteriteoksia * Noin 20 yksin- ja sekakuorolaulua * Viisi koraalia ja 14 koraalialkusoittoa * Fågeln, melodraama Gunnar Stadiuksen tekstiin * Sovituksia sekakuorolle, ooppera- ja kantaattisovituksia muun muassa Fredrik Paciuksen teoksista. Anderssén julkaisi myös kansanlaulukokoelmat 25 visor och folkvisor från Svensk-Finland urkuharmonille ja 12 folkvisor för sång och piano. == Lähteet == Luokka:Suomalaiset taidemusiikin säveltäjät Luokka:Suomalaiset sovittajat Luokka:Suomalaiset musiikkikriitikot Luokka:Suomalaiset kuoronjohtajat Luokka:Orkesterinjohtajat Luokka:Suomalaiset pianistit Luokka:Suomalaiset kapellimestarit Luokka:Suomalaiset urkurit Luokka:Vuonna 1887 syntyneet Luokka:Vuonna 1940 kuolleet
Pierre Trudeau

Joseph Philippe Pierre Yves Elliott Trudeau PC, CC, CH, QC, MSRC (18. lokakuuta 1919 Montreal – 28. syyskuuta 2000 Montreal) oli kanadalainen poliitikko, joka toimi maansa pääministerinä kahdesti, vuosina 1968–1979 ja 1980–1984. Kanadan liberaalipuoluetta edustanut Trudeau valittiin maansa parlamenttiin vuonna 1965. Vuodesta 1967 Trudeau toimi oikeusministerinä. Puolueensa johtajaksi ja samalla maan pääministeriksi Trudeau nousi vuonna 1968 edeltäjänsä, Lester Pearsonin luovuttua tehtävistään. Trudeaun poika Justin Trudeau (s. 1971) on ollut Kanadan pääministeri vuodesta 2015 lähtien. Hänet valittiin vuonna 2013 isänsä aiemmin johtaman Liberaalipuolueen puheenjohtajaksi. == Lähteet == == Aiheesta muualla == Luokka:Kanadan liberaalipuolueen puheenjohtajat Luokka:Kanadan edustajainhuoneen jäsenet Luokka:Kanadan pääministerit Luokka:Oikeusministerit Luokka:Companion of the Order of Canada Luokka:Kanadanranskalaiset Luokka:Vuonna 1919 syntyneet Luokka:Vuonna 2000 kuolleet
Paksunahka

Paksunahka on suomalainen elokuva vuodelta 1958. Sen on ohjannut ja käsikirjoittanut Aarne Tarkas. == Juoni == Albert Tuppura (Hannes Häyrinen) on pankissa työskentelevä nuori amatöörisalapoliisi, joka lavastetaan syylliseksi holvissa säilytetyn professori Kannuksen räjähdysainekaavan varkauteen. Tuppura joutuu pakenemaan ympäri Helsinkiä valepukuiset etsivät kintereillään yrittäessään samalla jäljittää kaapattua professori Kannusta. Ensiesiintymisen elokuvassa tekee etsiväpari Koukku ja Ripatti. Etsivä Koukkua esittää Uljas Kandolin ja yksinkertaista etsivä Ripattia Heikki Savolainen. == Näyttelijät == == Julkaisu == Elokuvan ensi-ilta oli 4. huhtikuuta 1958 Adamsissa, Tuulensuussa ja Coronassa. == Arviot == TV-maailman kritiikin mukaan elokuva on koottu vanhoista aineksista. Sen teemat ovat peräisin menestysjännäristä Radio tekee murron ja sota-ajan vakoilutarinoista. Sen komediallinen kestävyys ei kanna, mutta kritiikin mukaan siinä katsotaan olevan nostalgista viehätysvoimaa. Myös etsiväkaksikko Ripatti ja Koukku saa kiitosta.JH: Paksunahka. Päivän elokuvia, Tv-maailma 29/2012, s. 13. Arto Pajukallion mukaan Tarkaksen elokuvien hölmöläiskarikatyyrit poliiseista ovat suomalaiselokuvien joukossa poikkeuksellisen voimakkain vedoin piirrettyjä.Pajukallio, Arto: Elokuvat. Helsingin Sanomat 23.7.2012, s. B 11. == Lähteet == Luokka:Suomalaiset mustavalkoelokuvat Luokka:Vuoden 1958 suomalaiset elokuvat Luokka:Aarne Tarkaksen ohjaamat elokuvat Luokka:Aarne Tarkaksen käsikirjoittamat elokuvat Luokka:Suomalaiset jännityselokuvat
Montes Taurus

Montes Taurus on rosoinen ja epäyhtenäinen vuoristoinen alue Kuussa. Nämä huiput sijaitsevat ylänköalueella Mare Serenitatista itään. Vuoriston läpimitta on 172 km. Jotkut vuoriston vuorista kohoavat kolmen kilometrin korkeuden. Johannes Hevelius nimesi Montes Tauruksen Etelä-Turkissa sijaitsevien Taurusvuorten mukaan. Luokka:Kuun vuoristot
John Tardy

John Tardy (s. 15. maaliskuuta 1968 brainyhistory.com ) on yhdysvaltalaisen death metal -yhtye Obituaryn laulaja ja kyseisen yhtyeen rumpali Donald Tardyn veli. Hän oli vuosina 1997–2002 töissä tietokoneyrityksessä, joka oli luultavasti pääsyy yhtyeen hajoamiseen. == Lähteet == Luokka:Yhdysvaltalaiset metallimusiikin laulajat Luokka:Vuonna 1968 syntyneet Luokka:Elävät henkilöt
Nishi-Tōkyō

Nishi-Tōkyō (, ’Länsi-Tokio’) on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Neriman erillisalueeseen, Tokion Higashi-Kurumen, Kodairan, Koganein ja Musashinon kaupunkeihin sekä Saitaman prefektuurin Niizan kaupunkiin. Nishi-Tōkyōssa on 200 674 asukasta (vuonna 2017) ja sen pinta-ala on 15,75 neliökilometriä. Nishi-Tōkyō on kaupunkina nuori: se perustettiin 21. tammikuuta 2001 Tanashin ja Hōyan kaupunkien yhdistyessä. Kaupunkia palvelevat Seibu-rautateiden Ikebukuro-linja ja Shinjuku-linja. == Kuvia == Tiedosto:Musashino University Building 1 (2013).jpg|Musashinon yliopistoa Tiedosto:多摩六都科学館.JPG|Tamarokuton tiedekeskus Souji-ji7.JPG|Sōji-ji Seibu-Railway-Hibarigaoka-Sta-South.jpg|Hibarigaokan rautatieasema == Lähteet == == Aiheesta muualla == *Kaupungin internetsivut Luokka:Tokion prefektuurin kaupungit
Folklore Suomi Finland

Folklore Suomi Finland ry on Suomessa toimivien kansantanssi- ja kansanmusiikkialan merkittävimpien järjestöjen ja festivaalien yhteistyöelin. Yhdistys on perustettu vuonna 1991 palvelemaan jäsenjärjestöjään kansainvälisessä folklore-alan vaihtotoiminnassa. Yhdistys edustaa Suomea alan kansainvälisissä järjestöissä CIOFF:ssa (Conseil International des Organisations de Festivals de Folklore et d'Arts Traditionnels), IOV:ssa (Internationale Organisation für Volkskunst) ja Nordlekissä (Yhteispohjoismainen kansantanssi- ja kansanmusiikkijärjestö) toimien näiden kansallisena komiteana. == Jäsenjärjestöt == *Finlands Svenska Folkdansring *Finlands Svenska Spelmansförbund *Kalevan Nuorten Liitto *Kansantanssinuorten Liitto *Kanteleliitto *Karjalainen Nuorisoliitto *Kaustinen Folk Music Festival *Setlementtinuorten Liitto *Suomalaisen Kansantanssi-instituutin puolesta *Suomalaisen Kansantanssin Ystävät *Suomen Kansanmusiikkiliitto *Suomen Nuorisoseurojen Liitto == Aiheesta muualla == * Folklore Suomi Finlandin kotisivu Luokka:Suomalainen kansanmusiikki Luokka:Suomalainen kansantanssi Luokka:Suomalaiset musiikkialan järjestöt
Kingston Technology

Kingston Corporation on yhdysvaltalainen elektroniikkayhtiö. Yhtiö perustettiin vuonna 1987 Kalifornian Fountain Valley, jossa on nykyäänkin sen päämaja. Kingstonilla on tuotantolaitoksia Yhdysvalloissa, Britanniassa, Irlannissa, Malesiassa, Kiinassa ja Taiwanissa. Kingston aloitti tietokoneiden muistien valmistajana, ja se on yhä suurin itsenäinen DRAM-muistipiirien tuottaja maailmassa. Kingston on joidenkin tietojen mukaan maailman toiseksi suurin flash-muistien valmistaja. Kingston sai ensimmäisen patentin SIMM (Single In-line Memory Module) -piirin valmistamiseen vuonna 1988. Yhtiön palveluksessa on maailmanlaajuisesti yli 3 300 työntekijää, ja vuonna 2006 myynti oli yli 3,4 miljardia dollaria. Yhtiön nykyinen laajalti tunnettu logo otettiin käyttöön 1990-luvun puolivälissä. HyperX oli Kingstonin omistama pelaamiseen keskittyneiden laitteiden tuotemerkki. Sen alla valmistetaan muun muassa headsetteja, näppäimistöjä, SSD-levyjä ja muistimoduuleja. HyperX sponsoroi monia elektronisen urheilun joukkueita. HyperX myytiin HP:lle kesäkuussa 2021. == Lähteet == == Aiheesta muualla == * Kingston Corporation virallinen sivusto * HyperX Luokka:Yhdysvaltalaiset elektroniikkayhtiöt
Mahakatarri

Mahakatarri eli gastriitti on mahan limakalvon tulehdus. Sen yleisimmäksi aiheuttajaksi todettiin vuonna 1983 helikobakteeri. Löydön tekivät Robin Warren ja Barry Marshall, jotka saivat siitä Nobel-palkinnon. Bakteeri elää limakalvon pinnalla. Se voi elää mahan happamassa ympäristössä, koska se tuottaa ammoniakkia. Ammoniakki ja tulehdus heikentävät limakalvoa, johon syntyy haavoja. Jotkut käyttävät termiä vatsakatarri myös synonyyminä ylävatsakivulle tai närästykselle. == Oireet == Gastriitti-löydös mahan tähystystutkimuksessa korreloi huonosti oireisiin.Käypä hoito == Syyt == Mahakatarria aiheuttavat helikobakteerin lisäksi liiallinen alkoholin, kahvin ja tupakan käyttö, stressi, sieni- ja virusinfektiot sekä säteilyvammat. Nämä syyt voivat myös toimia yhtä aikaa helikobakteerin kanssa. ==Katso myös== *Mahahaava == Lähteet == Luokka:Ruoansulatuselinten sairaudet Luokka:Seulonnan keskeiset artikkelit
Satoru Nakajima

Satoru Nakajima (, s. 23. helmikuuta 1953, Okazaki, Aichi, Japani) on japanilainen entinen Formula 1 -kuljettaja. Hän kilpaili kuninkuusluokassa kausina 1987–1991, joiden aikana hän saavutti 16 MM-pistettä ja yhden nopeimman kierroksen Australian GP:ssä 1989. ==Ura== Nakajima aloitti kilpailemisen Japanin Formula 2000 ja Formula 2 -sarjoissa hyvällä menestyksellä taistellen parhaimmillaan sijoituksista 1-3. Formula 1 -sarjaan Nakajima nostettiin kaudella 1987, kun Honda solmi moottorisopimuksen Lotuksen kanssa. Nakajima oli 34-vuotias debytoidessaan Formula 1:ssä Brasilian GP:ssa 1987. Hän oli silloin yksi vanhimmista uransa ensimmäiseen Formula 1 -kilpailuun startanneista. Hän vakuutti monet ajamalla heti toisessa kilpailussaan Imolassa kuudenneksi ja seuraavassa kisassa Belgiassa viidenneksi. Näistä kautensa kohokohdista huolimatta Nakajima jäi usein tallikaverinsa Ayrton Sennan varjoon, mutta kykeni kahdella seuraavalla kaudella tasaisempaan kaksintaisteluun Nelson Piquet'n kanssa. Kausien 1990-91 Tyrrell sopimuksensa jälkeen Nakajima poistui Formula 1:stä ja siirtyi tallipäälliköksi Japanin Formula 3000 ja Formula 3 -sarjoihin. Parhaimmiksi tuloksiksi jäivät kauden 1987 Britannian ja kauden 1989 Australian osakilpailujen neljännet tilat. Nakajiman pojista Kazuki Nakajima on ajanut, mm. Formula 1:ssä Williams-tallissa kausina 2007-2009 ja Daisuke Nakajima puolestaan, mm. Japanin Formula ja Super GT -sarjoja. ==Formula 1 -tulokset== (Kursivoitu tarkoittaa kilpailun nopeinta kierrosta.) Vuosi Talli 1 2 3 4 5 6 7 8 9 10 11 12 13 14 15 16 Pisteet Sijoitus 1987 Lotus BRA 7 SMR 6 BEL 5 MON 10 DET Kesk. FRA NC GBR 4 GER Kesk. HUN Kesk. AUT 13 ITA 11 POR 8 ESP 9 MEX Kesk. JPN 6 AUS Kesk. 7 12. 1988 Lotus BRA 6 SMR 8 MON DNQ MEX Kesk. CAN 11 DET DNQ FRA 7 GBR 10 GER 9 HUN 7 BEL Kesk. ITA Kesk. POR Kesk. ESP Kesk. JPN 7 AUS Kesk. 1 16. 1989 Lotus BRA 8 SMR NC MON DNQ MEX Kesk. USA Kesk. CAN DNQ FRA Kesk. GBR 8 GER Kesk. HUN Kesk. BEL DNQ ITA 10 POR 7 ESP Kesk. JPN Kesk. AUS 4 3 21. 1990 Tyrrell USA 6 BRA 8 SMR Kesk. MON Kesk. CAN 11 MEX Kesk. FRA Kesk. GBR Kesk. GER Kesk. HUN Kesk. BEL Kesk. ITA 6 POR DNS ESP Kesk. JPN 6 AUS Kesk. 3 15. 1991 Tyrrell USA 5 BRA Kesk. SMR Kesk. MON Kesk. CAN 10 MEX 12 FRA Kesk. GBR 8 GER Kesk. HUN 15 BEL Kesk. ITA Kesk. POR 13 ESP 17 JPN Kesk. AUS Kesk. 2 15. ==Lähteet== == Aiheesta muualla == * motorsport stats *GP Racing *4Mula 1 *F1 huone Luokka:Japanilaiset Formula 1 -kuljettajat Luokka:Vuonna 1953 syntyneet Luokka:Elävät henkilöt